Mac Pro

Mac Pro je skupina pracovných staníc Macintosh vyrábaných spoločnosťou Apple Inc. založených na procesoroch Intel Xeon a architektúre PCI-Express. Apple predstavila prvé počítače Mac Pro 7. augusta 2006 a spolu so servrami Xserve tak spoločnosť zavŕšila prechod od procesorov PowerPC na procesory Intel.

Návrh tretej generácie Mac Pro bol vyhlásený na konferencii Apple Worldwide Developers Conference (WWDC), ktorá sa konala 3. júna 2019, a prišla s návratom k dizajnu "veže", pripomínajúcu model prvej generácie.

Vlastnosti 
Zatiaľ posledná generácia staníc Mac Pro z januára 2008 využíva jeden alebo dva štvorjadrové procesory Xeon (Harpertown) taktované od 2,8 do 3,2 GHz. Podporuje kapacitu operačnej pamäte až do 32 GB a má štyri sloty pre pevné disky (dnes dodávané v kapacitách do 1 TB) a voliteľnú kartu RAID. Počítač disponuje štyrmi zbernicami PCI-Express, z ktorých prvá je využívaná primárnou grafickou kartou a ostatné sú voľné. Zbernice PCI-Express sú naprojektované s dostatočnými rozostupmi, aby sa zbytočne neblokovali niektoré zásuvky pri použití viacerých grafických kariet väčšími ventilátormi. Teoreticky je tak možné do počítača vložiť až štyri grafické karty podporujúce po dva 30-palcové LCD monitory. Počítač má dve zásuvky pre optické mechaniky.

Vonkajšiu konektivitu zabezpečuje 5 zásuviek USB 2.0, dve zásuvku FireWire 400 a dve zásuvky FireWire 800. Je zabudovaná gigabitová sieťová karta (2 zásuvky) a je možné doobjednať bezdrôtový modul a modul Bluetooth 2.0. Vstupy a výstupy pre audio sú analógové i optické.

Hliníková skrinka počítača je podobná predchádzajúcim počítačom Power Mac G5, s rozdielom zásuvky pre druhú optickú mechaniku a iného rozmiestnenia portov. Mac Pro však na rozdiel od Power Macov generuje omnoho menej tepla, čo umožňuje použitie menších ventilátorov a následne zdvojnásobenie počtu mechaník (optických i pevných diskov). Mac Pro tiež pracuje veľmi ticho, tichšie ako Power Mac.

Technické vlastnosti (aktuálny model) 
Mac Pro tvorí hliníkový tubus s výškou 25,1 cm a priemerom 16,7 cm, pri váhe 5 kg.

Keďže je Mac Pro vlajkovou loďou Applu v kategórii stolových počítačov, zodpovedá tomu tiež  hardvérová konfigurácia. Aktuálny model bol vydaný 19. decembra 2013. Jedná sa o skok o celú generáciu dopredu, Mac vyzerá kompletne inak. 

 Procesor (voliteľný) 
 3.7 GHz štvorjadrový "Ivy Bridge-EP" Intel Xeon (E5-1620 v2) s 10 MB L3 cache
 3.5 GHz šesťjadrový "Ivy Bridge-EP" Intel Xeon (E5-1650 v2) s 12 MB L3 cache
 3.0 GHz osemjadrový "Ivy Bridge-EP" Intel Xeon (E5-1680 v2) s 25 MB L3 cache
 2.7 GHz dvanásťjádrový "Ivy Bridge-EP" Intel Xeon (E5-2697 v2) s 30 MB L3 cache

 RAM
 12 GB (3x4 GB) pre štvorjadrový model DDR3 ECC 1866 MHz (až 60 GB / s)
 16 GB (4x4 GB) pre šesťjadrový model DDR3 ECC 1866 MHz (až 60 GB / s)
 64 GB (4x16 GB) voliteľné

 Pevný disk (voliteľný)
 256 GB SSD disk
 512 GB SSD disk
 1 TB SSD disk

 Grafická karta
 2x AMD FirePro D300 s 2 GB GDDR5 VRAM pre štvorjadrový model
 2x Dual AMD FirePro D500 s 3 GB GDDR5 VRAM pre šesťjadrový model
 2x AMD FirePro D500 s 3 GB GDDR5 VRAM voliteľná

 Porty
 6x Thunderbolt 2
 4 × USB 3.0
 Audio výstup / optický digitálny audio výstup, pre slúchadlá 3,5mm Jack
 HDMI 1.4 a Thunderbolt 2
 2 × Gigabit Ethernet

 Bezdrôtová komunikácia
  Wi-fi Airport Extreme (IEEE 802.11n)
 Bluetooth 4.0

Referencie

Externé odkazy 
 Apple.com — Mac Pro (v angličtine)
 Apple.sk — Mac Pro (v slovenčine)

Hardvér firmy Apple